Wanita dengan cermin memang payah untuk dipisahkan. Bangun pagi lihat cermin. Tengahari, petang membawa ke malam, entah kali ke berapa melihat cermin sampai sebelum tidur. Cermin ada di mana-mana saja, pada dinding, cermin dalam bilik air, cermin kereta, bahkan masih ada cermin kecil yang dibawa bersama dalam wallet.
usah melihat ke dalam cermin retak
semanis senyuman dilihat tak nampak
jangan melihat dalam cermin kabur
sejuta nikmat payah mahu bersyukur
cubalah dilihat melalui cermin jernih
pasti kelihatan hati yang putih bersih
Adakah lelaki juga selalu melihat cermin? Aku percaya lelaki juga melihat cermin tetapi tidak sekerap wanita. Mungkin hanya sesekali ketika menggunting misai atau sekadar melihat perut yang semakin sihat. Lagi pula tak salah apa pun lihat cermin selagi hidup gembira dan selamat.